CELEX: C2005/171/22
Language: sk
Date: 2005-07-09 00:00:00
Title: Rozsudok Súdu prvého stupňa z 11. mája 2005 v spojených veciach T-160/02 až T-162/02, Naipes Heraclio Fournier, SA, proti Úradu pre harmonizáciu vnútorného trhu (ochranné známky a vzory) (ÚHVT) (Ochranná známka Spoločenstva — Konanie o vyhlásenie neplatnosti — Článok 51 ods. 1 písm. a) nariadenia (ES) č. 40/94 — Obrazová ochranná známka obsahujúca vyobrazenie meča z kartovej hry — Obrazová ochranná známka obsahujúca vyobrazenie jazdca s kyjakom z kartovej hry — Obrazová ochranná známka obsahujúca vyobrazenie kráľa s mečom z kartovej hry — Absolútne dôvody zamietnutia — Článok 7 ods. 1 písm. b) a c) nariadenia č. 40/94)

9.7.2005   
            
            
               SK
            
            
               Úradný vestník Európskej únie
            
            
               C 171/13
            
         
      ROZSUDOK SÚDU PRVÉHO STUPŇA
   
   z 11. mája 2005
   v spojených veciach T-160/02 až T-162/02, Naipes Heraclio Fournier, SA, proti Úradu pre harmonizáciu vnútorného trhu (ochranné známky a vzory) (ÚHVT) (1)
   
   (Ochranná známka Spoločenstva - Konanie o vyhlásenie neplatnosti - Článok 51 ods. 1 písm. a) nariadenia (ES) č. 40/94 - Obrazová ochranná známka obsahujúca vyobrazenie meča z kartovej hry - Obrazová ochranná známka obsahujúca vyobrazenie jazdca s kyjakom z kartovej hry - Obrazová ochranná známka obsahujúca vyobrazenie kráľa s mečom z kartovej hry - Absolútne dôvody zamietnutia - Článok 7 ods. 1 písm. b) a c) nariadenia č. 40/94)
   (2005/C 171/22)
   Jazyk konania: španielčina
   V spojených veciach T-160/02 až T-162/02, Naipes Heraclio Fournier, SA, so sídlom vo Vitorii (Španielsko), v zastúpení: E. Armijo Chávarri, advokát, proti Úradu pre harmonizáciu vnútorného trhu (ochranné známky a vzory) (ÚHVT) (splnomocnení zástupcovia: pôvodne J. Crespo Carrillo, neskôr O. Montalto a I. de Medrano Caballero), ďalší účastník konania pred odvolacím senátom ÚHVT a vedľajší účastník v konaní pred Súdom prvého stupňa: France Cartes SAS, so sídlom v Saint Max (Francúzsko), v zastúpení: C. de Haas, advokát, ktorej predmetom je žaloba proti trom rozhodnutiam druhého odvolacieho senátu ÚHVT z 28. februára 2002 (veci R 771/2000-2, R 770/2000-2 a R 766/2000-2) týkajúcich sa konaní o neplatnosť medzi Naipes Heraclio Fournier, SA a France Cartes SAS, Súd prvého stupňa (tretia komora), v zložení: predseda komory M. Jaeger, sudcovia V. Tiili a O. Czúcz, tajomník: I. Natsinas, referent, vyhlásil 11. mája 2005 rozsudok, ktorého výrok znie:
   
               1.
            
            
               Žaloby sa zamietajú.
            
         
               2.
            
            
               Návrhy vedľajšieho účastníka smerujúce k tomu, aby bol žalobca zaviazaný na náhradu trov konania, musia byť zamietnuté ako neprípustné v časti týkajúcej sa nákladov vynaložených na konania pred výmazovým oddelením.
            
         
               3.
            
            
               Žalobca je povinný nahradiť trovy konania Úradu pre harmonizáciu vnútorného trhu (ochranné známky a vzory) a v zostávajúcej časti aj trovy konania vedľajšieho účastníka.
            
         
               4.
            
            
               V zostávajúcej časti sa návrhy vedľajšieho účastníka zamietajú.
            
         
      (1)  Ú. v. ES C 180, 27.7.2002.